د مرکزی سوېل لویدیځ زون رییس او ورسره مل پلاوی د میدان وردګ ولایت سرې مېاشتې نماېنده ګۍ څخه لیدنه وکړه ! نن سه شنبه د روان 1444 سپوږمیز کال د ذوالقعده الحرام د میاشتې په 24مه نېټه د مرکزی سویل لوېدیځ زون رئیس ښاغلی نورالحق "یوسفی" , د زون عملیاتی آمر مولوی رحمت الله "رحمانی" ,د دعوت او لوی مدیر ,د لومړنیو روغتیایی مرستو لوی مدیر او د روغتیایی چارو لوی مدیر د میدان وردګ ولایت سرې مېاشتې نماینده ګۍ له رییس ښاغلی مولوی عبدالقدوس" عمر " او کاکونکو سره لیدنه او ناسته ترسړه کړه۔ یاده ناسته د میدان وردګ سرې مېاشتې د دعوت او ارشاد مدیر له لوری د کلام الله مجید د مبارکو أیاتونو په تلاوت سره پېل شوه ورپسې د مېدان وردګ سرې مېاشتې رییس مولوی عبدالقدوس"عمر" ښاغلی نورالحق یوسفی او پلاوی ته د ښه راغلاست ترڅنګ د زون د رییس په توګه د نوې دندې مبارکی ورکړه او مننه ېې وکړه چې د نوې دندې پېل مو د مېدان وردګ سرې مېاشتې نماېنده ګۍ څخه په لیدنه وکړه ۔ ښاغلی عمر د اړوندې نماېنده ګۍ د کړنو په هکله هر اړخیز معلومات وړاندې کړل ۔ نوموړی همدا راز د معلوماتو تر څنګ د یادې نماېنده ګۍ او کارکونکو اړتیاوې او ستونزې هم له یاد پلاوی سره شریکې کړې۔ ورپسې د زون عملیاتی امر ښاغلی مولوی رحمت الله رحمانی د ناستې ګډونوالو ته وینا وکړه او د میدان وردګ سرې میاشتې رییس او کارکوونکو کړنې, همغږی او نه ستړی کیدونکی فعالتونه وستایل۔ با المقابل ښاغلی نورالحق "یوسفی" د میدان وردګ سرې مېاشتې رییس او کارکونکو له تود هرکلی څخه مننه وکړه او زیاته ېې چې ویاړم د مقام د هدایت سره سم په مرکزی دفتر کې له خدماتو وروسته د مرکزی سویل لویدیځ زون اړونده شپږو ولایتونو کې د خدمت موقع راکړل شوه داچې دا ولایتونه د هېواد نورو ولایتونو ته په پرتله زیاتې اغېزمنونکې دی له پاک رب العزت څخه پدې نوی ماموریت کې د بریا هیله کوم اما دا بریا ستاسې او نورو اړونده ولایتونو د مشرانو او کارکوونکو په بشپړه همکارۍ او صداقت پورې ټړلې ده زه ژمنه کوم چې تاسې به په خپلو کړنو کې د اصولو او مقرراتو سره سم د بشپړ صلاحیت خاوندان ېاست او تر اخری حده به په همغږۍ او ملاتړ د ستونزو په حل کې له تاسې سره اوږه په اوږه اړین اقدامات تر سره کوم۔ ښاغلی ېوسفی د نماینده ګۍ د کارکونکو نظریات , ستونزې او وړاندیزونه په خپل وار سره واوریدل او د حل په موخه ېې ډاډ ورکړ چې د سرې له رهبرۍ سره د شریکولو او د حل په موخه به رغنده ګامونه اخلو ۔ همدا راز ښاغلی یوسفی او ورسره مل پلاوی لد نماېنده ګۍ له اداری شعباتو , ګدام او بیلابیلو برخو څخه عینی لیدنه وکړه او د کارکونکو دفتری ستونزې ېې له نژدی وکتلې دیادې لیدنې پر دوام له غرمې وروسته د زون ښاغلی رییس او پلاوی د میدان وردګ ولایت اړوند سید اباد ولسوالۍ شیخ اباد ثابت روغتیایی کلینیک او آبدره کمکی کلی ګرځنده روغتیایی ټیم څخه هم لیدنه وکړه او د یادو کلینیکونو له امرینو او روغتیایی پرسونل سره یی په جلا جلا ناستو کې د هغوی د کړنو په هکله معلومات واوریدل او د کلینیک بیلابیلې برخې ېې له نژدې ولیدې او د کړنو د لاښه تنظیم په موخه ېې لازمې سپارښتنې وکړې ۔ د یادونې وړ ده چې ښاغلی یوسفی او ورسره مل پلاوی به سبا غزنی ولایت ته سفر ولری او د غزنی ولایت د سرې مېاشتې له رییس او کارکوونکو سره به ناسته ترسره کړی۔ 05:30 PM سره صاحبزاده شمال غرب مدیر 05:31 PM